Diari Oficial de la Generalitat Valenciana


Sumari del DOGV 1594, del 25-07-1991 (1991/822216)

DECRET 132/1991, de 23 de juliol, del Consell de la Generalitat Valenciana, pel qual s'aprova el Reglament orgànic i funcional de la Conselleria d'Economia i Hisenda.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/07/23/132/dof/vci/html**

### Dades del document

Número de DOGV
:   1594

Data del DOGV
:   25-07-1991

Secció del DOGV
:   DISPOSICIONS GENERALS

Número del document
:   1991/822216


Data del document
:   23-07-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 132/1991, de 23 de juliol, del Consell de la Generalitat Valenciana, pel qual s'aprova el reglament orgànic i funcional de la Conselleria d'Economia i Hisenda.  
L'actual estructura orgànica i funcional de la Conselleria d'Economia i Hisenda obeeix a una realitat vigent en el moment de la seua aprovació, setembre de 1987. Aquesta realitat feia necessària, en aquell moment i davant la imminent transferència de l?INSALUD a la Generalitat Valenciana, l?existència d'una direcció general l?objectiu específic de la qual era la racionalització de la gestió econòmica de les entitats gestores de la Seguretat Social.  
En l'actualitat, una vegada complerts els objectius que s'hi fixaren i superat el període de la transferència, s'ha arribat. a una etapa en què l'absència d'especialitats en la gestió pressupostària de la Generalitat Valenciana fa que no calga mantenir l'existència de dos centres directius, per la qual cosa s'unifica en la Direcció General de Pressupostos la tramitació i la resolució de tots els assumptes que en matèria pressupostària són competència de la Conselleria d'Economia i Hisenda.  
D'altra banda, conscients de la creixent importància que té la informàtica, no sols en la gestió quotidiana de l'administració com a instrument per a aconseguir una major eficàcia, sinó també com a mitjà d'aproximació als ciutadans, es crea la Direcció General de Serveis i Gestió Informàtica com a centre de planificació, desenvolupament, seguiment i control de la política informàtica tributària, comptable i pressupostària i de gestió econòmico-administrativa de la conselleria.  
Al mateix temps i dins de la política d'economia de mitjans i austeritat en la despesa pública, les competències en matèria de tributs i de patrimoni, que per la seua entitat justificarien l?existència de dos centres directius encarregats de la gestió de cadascuna d'elles, són encomanades a una sola direcció general.  
- Així dones, l?estructura orgànica i funcional de la Conselleria d'Economia i Hisenda queda configurada, sota la direcció superior del conseller, en els òrgans següents:  
- La secretaria general, que en el nivell immediatament inferior al conseller exercirà la direcció i coordinació de les distintes direccions generals i dels serveis territorials.  
- Les direccions generals es mantenen igual en nombre i pateixen una redistribució de competències que s'ha estimat més adequada per a la consecució dels principis d'eficàcia i celeritat en la prestació dels serveis administratius que té encomanats la Conselleria d'Economia i Hisenda.  
Per això, en virtut del que disposen els articles 35.f) i 70 de la Llei 5/1983, de 30 de desembre de Govern Valencià, a proposta del Conseller d'Economia i Hisenda i després de la deliberació del Govern Valencià en la reunió del dia 23 de juliol de 1991,  
DECRETE:  
TITOL I   
Dels òrgans de la conselleria  
Disposicions generals  
Article primer  
La Conselleria d'Economia i Hisenda, com a departament responsable del Govern Valencià en matèria d'economia i hisenda, exerceix en ambdues àrees les màximes competències que legalment té atribuïdes, sota la superior direcció del conseller, i s'estructura en dos nivells: directiu i administratiu.  
Article segon  
El conseller és l'autoritat superior de la conselleria. Exerceix les competències inherents al seu càrrec i té atribuïdes les funcions que determina l'article 35 de la Llei 5/1983, de 30 de desembre, de Govern Valencià. Correspondrà al conseller resoldre en última instància els recursos d'alçada que s'interposen contra les resolucions del secretari general o dels directors generals, llevat de les excepcions establertes en les lleis i els reglaments.   
Article tercer  
1. El nivell directiu de la Conselleria d'Economia i Hisenda queda integrat per les unitats següents:  
a) La secretaria general.  
b) Les direccions generals, segons es detalla en l'article 5.  
2. Presidit pel conseller es constitueix un Consell de Direcció format pel secretari general, els directors generals i l'interventor general. Així mateix hi podran assistir els responsables d'òrgans, serveis o dependències que el conseller estime convenients en cada moment.  
Aquest, Consell de Direcció tindrà com a funció l'assistència al conseller en l'elaboració del programa d'activitats de la conselleria.  
Article quart  
Directament depenent del conseller es troba el Gabinet del Conseller, com a òrgan de suport i assistència a aquest.  
Article cinqué   
La Conselleria d'Economia i Hisenda estarà integrada per les direccions generals següents:  
a) Direcció General d'Economia.  
b) Direcció General de Tributs i Patrimoni.  
c) Direcció General de Pressupostos.  
d) Direcció General del Tresor i Política Financera.  
e) Direcció General de Serveis i Gestió Informàtica.  
f) Intervenció General.  
Article sisè  
Dins de la Conselleria d'Economia i Hisenda, com a òrgan col·legiat, actuarà la Comissió Tècnica del Joc.  
Article seté  
El nivell administratiu de la Conselleria d'Economia i Hisenda està integrat per la resta de les unitats sota la dependència del secretari general, de les direccions generals o directament dependents del conseller.  
El nivell administratiu de la Conselleria d'Economia i Hisenda s'organitza normalment en serveis, seccions i negociats, podent establir-s'hi altres unitats quan calga.  
TITOL II   
De l'estructura i funcions dels òrgans directius  
CAPITOL I   
De la Secretaria General  
Article vuité  
Després del conseller, el secretari general és el cap superior de la conselleria i exercirà les competències que aquell li encomane i, en especial, les que determinen els articles 74 i 75 de la Llei 5/1983, de 30 de desembre, de Govern Valencià, és a dir:  
a) Exercir la direcció de tot el personal dependent de la conselleria.  
b) Elaborar projectes o plans d'actuació i programes de necessitats i l'avantprojecte de pressupostos de la conselleria.  
c) Prestar assistència tècnica i assessorament jurídic al conseller i als directors generals.  
d) Exercir la direcció i coordinació de les direccions generals i dels serveis territorials de la conselleria.  
e) Informar al nivell directiu de la conselleria sobre la procedència legal i viabilitat econòmica dels seus programes d'actuació i establir els mitjans d'informació necessaris per a mantenir-lo al corrent de totes les activitats de la conselleria.  
f) Informar sobre els assumptes que el conseller ha de sotmetre al Govern Valencià o al President de la Generalitat Valenciana.  
g) Proposar compilacions de les disposicions vigents que afecten la conselleria, proposar les refoses i revisions de textos legals que es consideren oportunes i tenir cura de les publicacions tècniques, periòdiques o no de la conselleria.  
h) Tramitar els ascensos, destinacions, excedències, jubilacions i permisos dels funcionaris públics i altre personal que preste els seus serveis en la conselleria segons les disposicions legals i reglamentàries aplicables.  
i) Dirigir i coordinar les relacions institucionals de la conselleria i donar suport tècnico-administratiu a les relacions que aquesta mantinga amb les distintes administracions i amb entitats públiques o privades.  
j) Dirigir i coordinar la negociació de qualsevol transferència de competències relatives a la conselleria.  
k) Dirigir, coordinar i supervisar tots els serveis i dependències d'utilització comuna de la conselleria.  
Article nové  
La secretaria general s'estructura en les unitats següents:  
- Secretaria General Administrativa.  
- Servei del Joc.  
- Servei Jurídic.  
- Gabinet Tècnic.  
CAPITOL II   
De la Direcció General d'Economia  
Article deu  
La Direcció General d'Economia és el centre directiu al qual correspon la gestió de les competències previstes en l'Estatut d'Autonomia en matèria de planificació de l'activitat econòmica. En particular, té com a funcions:  
a) Formular la programació del sector públic valencià, amb especial atenció al programa plurianual d'inversions, i coordinar els plans sectorials, assegurant-ne la congruència amb els objectius del programa a mig termini.  
b) Preparar i presentar els projectes d'inversió susceptibles de ser cofinançats amb fons europeus.  
c) Col·laborar amb altres administracions públiques valencianes per tal que els seus plans i programes, especialment els d'inversions, siguen congruents amb els de l'administració autonòmica.  
d) Establir les vies de relació necessàries amb els sindicats i les organitzacions empresarials, representatius en l?àmbit de la Comunitat Valenciana, amb la finalitat que subministren el seu assessorament i la seua col·laboració en l?elaboració dels programes econòmics del Govern Valencià.  
e) Elaborar estadístiques econòmiques d'interés per a la Generalitat Valenciana, tant per mitjà de la realització de censos i enquestes com de convenis de col·laboració amb altres institucions.  
f) Realitzar, promoure i difondre estudis encaminats a un millor coneixement de la realitat econòmica valenciana.  
g) La planificació i aplicació de la política regional que acorda el Govern Valencià en el marc establert per l'administració central,, la Comunitat Econòmica Europea i el propi de la Generalitat Valenciana.  
h) La coordinació i control de les ajudes públiques concedides per la Generalitat Valenciana.  
Article onze  
La Direcció General d'Economia s'estructura en les unitats següents:  
- Servei de Programació Econòmica i Inversions.  
- Servei d'Anàlisi i Avaluació Econòmica.  
- Servei de Política Regional.  
CAPITOL III   
De la Direcció General de Tributs i Patrimoni  
Article dotze  
la Direcció General de Tributs i Patrimoni és el centre directiu al qual corresponen, entre d'altres, les funcions següents:  
a) La gestió, la recaptació i la inspecció dels tributs cedits per l'administració de l?Estat a la Generalitat Valenciana.  
b) La direcció de la gestió i el control del nivell d'execució dels ingressos tributaris i no tributaris de la Generalitat Valenciana.  
c) La inspecció i la recaptació executiva dels ingressos de la Generalitat Valenciana, els seus organismes autònoms i altres entitats públiques de la Generalitat Valenciana.  
d) L'estudi i la preparació de les normes de naturalesa tributària i l?emissió d'instruccions i circulars per al seu compliment.  
e) Efectuar les anàlisis i els estudis d'aquelles qüestions de caràcter fiscal que afecten directament o indirectament la Comunitat Valenciana.  
f) La gestió de les competències que la Llei de Patrimoni de la Generalitat Valenciana atribueix a la Conselleria d'Economia i Hisenda.  
g) La dotació d'edificis administratius al Govern Valencià per a cobrir les seues necessitats.  
h) El Registre de Fiances Globals de Contractistes i el Registre de Contractistes.  
i) L'administració i el manteniment dels béns patrimonials de la Generalitat Valenciana.  
Article tretze  
La Direcció General de Tributs i Patrimoni s'estructura en les unitats següents:  
- Servei d'Ingressos Generals i Coordinació.  
- Servei d'Inspecció Tributària i Recaptació.  
- Servei de Patrimoni.  
- Servei de Gestió Immobiliària.  
CAPITOL IV   
De la Direcció General de Pressupostos  
Article catorze  
La Direcció General de Pressupostos és el centre directiu al qual correspon la tramitació i, si escau, la resolució de tots els assumptes, incloent-hi els relatius a les entitats gestores de la Seguretat Social, que les disposicions vigents atribueixen a la Conselleria d'Economia i Hisenda en matèria de pressupostos de la Generalitat Valenciana. En concret li corresponen, entre d'altres, les funcions següents:   
a) L'obtenció, l'anàlisi i l'agregació, si escau, de les dades, els antecedents i les estadístiques necessàries per a l?elaboració dels pressupostos de despeses, ingressos i de beneficis fiscals.  
b) La coordinació pressupostària amb l'administració del govern de la nació i les administracions públiques.  
c) Els estudis provisionals, les relacions institucionals necessàries, la gestió i el control dels recursos del sector públic valencià i, en particular, els relatius al sistema de finançament de les comunitats autònomes i les transferències sobre recursos d'altres administracions i ens públics.  
d) La recepció, l?informe i la tramitació dels acords sobre modificacions pressupostàries.  
e) Les propostes i les anàlisis de programes d'actuació i de les seues modificacions i el control de la realització dels objectius assignats a cada programa.  
f) L'anàlisi de costos, control i seguiment de la despesa pública de la Generalitat Valenciana i de les seues entitats autònomes de caràcter administratiu i l'anàlisi de les necessitats d'explotació de les entitats autònomes de caràcter mercantil, industrial, financer o anàleg i de les empreses públiques dependents de la Generalitat Valenciana.  
g) L'anàlisi i el control de les decisions de les quals es deriven conseqüències econòmiques en matèria de retribucions i efectius de personal i l?establiment dels mecanismes d'informació i coordinació que asseguren la implantació d'una política retributiva coherent, col·laborant amb la Direcció General de la Funció Pública en l?exercici de les seues competències respectives.  
Article quinze  
La Direcció General de Pressupostos s'estructura en les unitats següents:  
- Servei de Pressupostos i Coordinació Financera.  
- Servei d'Anàlisi de la Despesa Pública.  
- Servei d'Administració del Pressupost.  
CAPITOL V  
De la Direcció General del Tresor i Política Financera  
Article setze  
La Direcció General del Tresor i Política Financem és el centre directiu al qual corresponen les funcions previstes en la Llei 4/1984, de 13 de juny, d'Hisenda Pública de la Generalitat Valenciana per a la Tresoreria de la Generalitat Valenciana i la gestió de les competències previstes en l?Estatut d'Autonomia en matèria d'ordenació del crèdit, banca i assegurances, i en concret:  
a) Servir al principi d'unitat de caixa.  
b) Respondre dels avals contrets per la Generalitat Valenciana.  
c) La recaptació dels drets, distribució i realització de pagaments que hagen d'executar les caixes del tresor.  
d) La gestió, recaptació i inspecció de les fiances urbanes.  
e) Instrumentar i gestionar les competències sobre caixes d'estalvi i institucions de crèdit cooperatiu, públic i territorial.  
f) Gestionar l?endeutament públic de la Generalitat Valenciana.  
g) Instrumentar la concessió d'avals en el marc de les lleis de pressupostos de la Generalitat Valenciana.  
h) En general totes les funcions que en matèria de política financera li atorgue l?ordenament jurídic vigent.  
Article disset  
La Direcció General del Tresor i Política Financera s'estructura en les unitats següents:  
- Servei d'Entitats Financeres.  
- Servei d'Endeutament i Avals.  
- Servei de Tresoreria.  
CAPITOL VI   
De la Direcció General de Serveis i Gestió Informàtica  
Article divuit  
La Direcció General de Serveis i Gestió Informàtica és el centre directiu al qual correspon la planificació i el desenvolupament de la política informàtica tributària, comptable i pressupostària en l?àmbit de competències de la Conselleria d'Economia i Hisenda i el seguiment i control del seu compliment.  
També li correspondrà la direcció de nòmines de la Generalitat Valenciana i la gestió econòmico-administrativa de la conselleria, exercint, entre d'altres, les funcions següents:  
a) Desenvolupar les tasques que el Pla Informàtic de la Generalitat Valenciana atribueix a la Conselleria d'Economia i Hisenda.  
b) El manteniment operatiu i els nous desenvolupaments del suport informàtic dels sistemes d'informació comptable, pressupostari i tributari i del sistema descentralitzat de comptabilitat dels distints centres gestors de la despesa pública i de la gestió informatitzada dels tributs.  
c) La gestió de la comptabilitat i el control econòmic, sense perjudici de les competències que a aquest efecte corresponguen a la Intervenció General d?acord amb la normativa vigent.  
d) Proporcionar les dades necessàries per a la formació la rendició del Compte General de la Generalitat Valenciana i dels altres comptes, estudis i documents que s'hagen d'elaborar d'acord amb la legislació vigent.  
e) Definir i aplicar els plans parcials o especials de comptabilitat pública.  
f) La gestió de la liquidació de les assegurances socials, MUNPAL, MUFACE i drets passius, establint normes que en faciliten la correcta gestió.  
g) La direcció i elaboració de normes i directrius en matèria de plantilles, efectius i retribucions que s'han d'aplicar al personal que presta serveis al Govern Valencià i altres òrgans d'administració de la Generalitat Valenciana, i l?elaboració de les nòmines d'aquest personal. Tot això sense perjudici de les competències que corresponen a la Conselleria d'Administració Pública.  
h) L'elaboració de les normes de gestió econòmico-comptable que s'han d'aplicar als òrgans de l'administració de la Generalitat Valenciana.  
i) La proposta i l?execució, sota la superior direcció del conseller i de la secretaria general, de la política de personal de la conselleria i la tramitació administrativa d'aquelles incidències que tinguen repercussió en el pressupost d'aquesta.  
j) La gestió de les competències que en matèria d'hisendes locals atorguen les lleis a la Generalitat Valenciana.  
Article dinou  
La Direcció General de Serveis i Gestió Informàtica s'estructura en les unitats següents:   
? Centre de Càlcul i Comptabilitat, davant del qual hi haurà un director, que s'estructura en els serveis següents:  
- Servei de Mecanització i Informàtica.  
- Servei de Comptabilitat.  
? Servei d'Administració Econòmica i Nòmines.  
? Servei de Control de Gestió.  
CAPITOL VII   
De la Intervenció General  
Article vint Corresponen a la Intervenció General les funcions previstes en la Llei d'Hisenda Pública de la Generalitat Valenciana, i en concret el control de tots els actes de l'administració de la Generalitat Valenciana, els seus organismes autònoms i empreses públiques que donen Hoc al reconeixement de drets i obligacions de contingut econòmic, dels ingressos i dels pagaments que se'n deriven i de la recaptació, la inversió o l'aplicació en general dels seus cabals, amb la finalitat d'assegurar que l'administració de la seua hisenda s'ajuste a les disposicions aplicables en cada cas. Tindrà el triple caràcter de centre directiu de la comptabilitat pública, centre de control intern i centre de control financer.  
Article, vint-i-u  
La Intervenció General, a més de les funcions que li puguen correspondre com a Direcció General de la Conselleria, desenvoluparà les que li són pròpies de la seua especial competència per ella mateixa í per mitjà de les unitats següents:  
- Intervencions Delegades en els òrgans de la Generalitat Valenciana.  
- Servei d'Auditories.  
CAPITOL VIII   
De la Comissió Tècnica del Joc  
Article vint-i-dos  
Correspon a la Comissió Tècnica del Joc la direcció, la coordinació, el control, la gestió i la inspecció del joc en l?àmbit territorial de la Comunitat Valenciana, i especialment:  
a) L'estudi i la proposició al Conseller d'Economia i Hisenda de les disposicions de caràcter general.  
b) L'estudi i la proposició de les altes i baixes del Catàleg de Jocs.  
c) Proposar al Conseller d'Economia i Hisenda les resolucions que siguen de la seua competència.  
d) Programar i ordenar les inspeccions en tots els locals on es practiquen jocs de sort, envit o atzar.  
e) Tramitar els expedients de sanció la resolució dels quals siguen competència del Govern Valencià o del Conseller d'Economia i Hisenda i informar sobre les restants propostes de sanció en els casos en què així s'establesca reglamentàriament.  
f) Establir els estudis a què s'hagen de sotmetre les autoritzacions del joc.  
g) Dirigir instruccions als serveis perifèrics i coordinar la seua activitat.  
h) Resoldre els expedients de modificació de les llicències d'instal·lació de casinos, autoritzar la transmissió d'accions i participacions i resoldre els expedients d'autoritzacions de sales de bingo, empreses de serveis, empreses operadores i salons de joc.  
i) Emetre els informes que en matèria de jocs d'atzar li siguen interessats pels organismes competents i elevar les normes i les propostes oportunes.  
j) Les restants competències que se li atribuesquen per norma legal o reglamentària.  
Article vint-i-tres  
1. La Comissió Tècnica del Joc estarà integrada pel president, que serà el Secretari General de la Conselleria d'Economia i Hisenda, quatre vocals nomenats pel Conseller d'Economia i Hisenda i un secretari que hi actuarà amb veu i sense vot.  
2. La preparació, l?impuls i l?execució dels acords de la Comissió Tècnica del Joc corresponen a una secretaria davant de la qual hi haurà el cap del Servei de Joc i els funcionaris de la qual seran adscrits a la Secretaria General de la Conselleria.  
CAPITOL IX   
De les Direccions Territorials  
Article vint-i-quatre  
1. Territorialment, la Conselleria d'Economia i Hisenda s'organitza en serveis centrals i serveis territorials.  
2. Els serveis centrals tenen competència sobre tot el territori de la Comunitat Valenciana.  
3. Els serveis territorials són l'expressió organitzativa del principi de desconcentració que regeix l'activitat administrativa de la conselleria i depenen orgànicament del secretari general i funcionalment d'aquest i de cada direcció general en les matèries de les respectives competències.  
Article vint-i-cinc  
Els serveis territorials d'àmbit provincial exerceixen les competències que legalment o reglamentàriament tinguen atribuïdes.  
Article vint-i-sis  
1. Davant de cada servei territorial hi haurà un director nomenat pel conseller que tindrà caràcter de delegat de l'administració financera de la Generalitat Valenciana i representat permanent de la Conselleria d'Economia i Hisenda en el terme de la seua jurisdicció.  
Amb aquest caràcter i representació exercirà la direcció immediata de tots els serveis, els programes i les activitats desenvolupats pels distints òrgans integrats en els serveis territorials i les funcions de direcció, coordinació i control d'aquells, sent l?òrgan regular i normal de relació entre els serveis centrals i els òrgans i dependències territorials.  
2. Correspondrà al director territorial exercir i vetlar pel correcte desenvolupament de les competències pròpies de la Conselleria d'Economia i Hisenda en l'àmbit territorial, quan no es troben específicament atribuïdes a altres òrgans de l'administració. Per al correcte exercici de les seues funcions tindrà atribuïdes les competències assenyalades en les normes legals i reglamentàries. .  
3. Contra els actes emanats dels directors territorials podrà interposar-se recurs d'alçada davant el secretari general o els directors generals que siguen competents per raó de la matèria, llevat les especialitats previstes en la legislació tributària.  
Article vint-i-set  
Els Serveis Territorials queden estructurats en les unitats següents:  
- Secretaria Territorial.  
- Servei de Gestió Tributària.  
- Servei d'Inspecció i Valoració. .  
- Intervenció Delegada.  
DISPOSICIO TRANSITORIA  
Fins que no es desplegue aquest reglament queden en vigor les actuals estructures orgàniques de nivell inferior a les que aquest regula.  
DISPOSICIO DEROGATORIA  
Es deroga el Reglament Orgànic i Funcional de la Conselleria d'Economia i Hisenda de la Generalitat Valenciana, aprovat pel Decret 160/1987, de 21 de setembre, del Consell de la Generalitat Valenciana, i totes les altres normes que de rang igual o inferior s'oposen al que estableix aquest decret.  
DISPOSICIONS FINALS  
Primera  
La determinació definitiva dels nivells que corresponguen a les distintes unitats i llocs de treball es realitzarà d'acord amb les normes generals que en matèria de personal adopte la Generalitat Valenciana.  
Segona  
El Conseller d'Economia i Hisenda dictarà les disposicions reglamentàries i les altres resolucions que requeresca l'aplicació i el desplegament del que disposa aquest decret.  
Tercera  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 23 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI